Jabuli 136
Wer me miyo pwoc bot Rwot
1-Wumi pwoc bot Rwot, pien en ber;
mar mere ma pe lokke bedo nakanaka.
2Wumi pwoc bot Lubaŋa ma loyo lwak lubaŋa-gu ducu,
pien mar mere ma pe lokke bedo nakanaka.
3Wumi pwoc bot Rwot ma loyo rwodi ducu,
pien mar mere ma pe lokke bedo nakanaka.
4En keken aye ma tiyo ginaura madito,
pien mar mere ma pe lokke bedo nakanaka.
5-En oketo polo ki ryekone,
pien mar mere ma pe lokke bedo nakanaka.
6-En bene ma opeto lobo i wi pii matut,
pien mar mere ma pe lokke bedo nakanaka.
7-En muketo gin madito ma ryeny ma menyo piny,
pien mar mere ma pe lokke bedo nakanaka.
8Oketo ceŋ me loyo dyeceŋ,
pien mar mere ma pe lokke bedonakanaka.
9Oketo dwe ki lakalatwe me loyo dyewor,
pien mar mere ma pe lokke bedo nakanaka.
10-Oneko litino kayo pa jo Ejipt ma co woko ducu,
pien mar mere ma pe lokke bedo nakanaka.
11-Ci okwanyo jo Icrael okelogi woko ki i kin jo Ejipt,
pien mar mere ma pe lokke bedo nakanaka.
12Okelogi woko pi twero me bade ki ciŋe ma oryeyo,
pien mar mere ma pe lokke bedo nakanaka.
13-Opoko i Nam Makwar woko aryo i dyere,
pien mar mere ma pe lokke bedo nakanaka;
14ci omiyo jo Icrael gukato ki i dyere wa loka tuŋcel,
pien mar mere ma pe lokke bedo nakanaka.
15Ento omiyo Parao kacel ki dul monnye gumwony guto wok i Nam Makwar,
pien mar mere ma pe lokke bedo nakanaka.
16En mutelo lwakke i dye tim,
pien mar mere ma pe lokke bedo nakanaka.
17Oneko luker madito woko ducu,
pien mar mere ma pe lokke bedo nakanaka;
18oneko wa luker ma guywek-gu woko mapol;
pien mar mere ma pe lokke bedo nakanaka.
19-Oneko Cikon, ma kabaka pa jo Amor,
pien mar mere ma pe lokke bedo nakanaka;
20-oneko bene Og, kabaka me Bacan,
pien mar mere ma pe lokke bedo nakanaka.
21Omiyo lobogi woko bot lwakke me bedo gipinygi,
pien mar mere ma pe lokke bedo nakanaka;
22omiyo bot luticce jo Icrael obed ginaleyagi,
pien mar mere ma pe lokke bedo nakanaka.
23En opo piwa i kare ma doŋ giloyowa woko marac,
pien mar mere ma pe lokke bedo nakanaka;
24ci olarowa ki i ciŋ lumerokwa,
pien mar mere ma pe lokke bedo nakanaka.
25En miyo cam bot gin makwo ducu,
pien mar mere ma pe lokke bedo nakanaka.
26Wumi pwoc bot Lubaŋa me polo,
pien mar mere ma pe lokke bedo nakanaka.